[{"text_idx": "#000002", "text": "29. jaanuari O\u0303htulehe lisa \u201cTeine noorus\u201c lk 4-5 kirjutab ajakirjanik Kristjan Arras pikalt ja po\u0303hjalikult paljudele eakatele ha\u0308davajalikust ja elupa\u0308a\u0308stvast Medi ha\u0308irenuputeenusest."}, {"text_idx": "#000003", "text": "Toome a\u0308ra artikli tervikteksti, mida saab lugeda ka O\u0303htulehe koduleheku\u0308ljel."}, {"text_idx": "#000004", "text": "U\u0308ks pisike punane nupuke rihmaga randmele \u2013 ja kindlam tunne on nii nupukandjast eakal inimesel kui ka tema la\u0308hedastel, sest vo\u0303imaliku o\u0303nnetuse korral jo\u0303uab abi kiiresti vanainimeseni."}, {"text_idx": "#000005", "text": "Neile, kel la\u0308hedaste seas u\u0308ksi elavaid eakaid inimesi, on ku\u0308llap ha\u0308sti tuttav see hinge na\u0308riv a\u0308revus, millest kuidagi lahti ei saa, kui o\u0303htune kokkulepitud ajal tehtud telefoniko\u0303ne vastuseta ja\u0308a\u0308b. Kas ko\u0303ik on ikka korras? A\u0308kki on o\u0303nnetus juhtunud? Sel moel arutlemine viib sageli selleni, et vastu o\u0308o\u0308d aetakse jalule vanainimese la\u0308hemad naabrid vo\u0303i istutakse autosse ja so\u0303idetakse teise Eesti otsa olukorda kontrollima \u2013 sest su\u0308da valutab. On ju seda juhtunud ku\u0308ll ja ku\u0308ll, et vanainimene on kodus kukkunud \u2013 telefonini aga ei ku\u0308u\u0308ni ja abi kutsuda ei saa. Sedasorti mured ei kimbuta, kui eakale inimesele on soetatud ha\u0308irenupp. Kui midagi peakski juhtuma, jo\u0303uab info kohe abiandjaini ning kiiresti teavitatakse juhtunust ka la\u0308hedasi. Medi ha\u0308irenupp ongi mo\u0303eldud enneko\u0303ike u\u0308ksi elavatele eakatele ja puudega inimestele \u2013 just neile, kel on oht ha\u0308tta sattuda nii, et abi pole vo\u0303imalik kutsuda. Muidugi vo\u0303ib see a\u0308ra kuluda ka neile vanainimestele, kes elavad ku\u0308ll koos oma ja\u0308reltulijatega, kuid kes pika to\u0308o\u0308pa\u0308eva u\u0308ksi kodus veedavad. Mo\u0303ne to\u0303sisema tervisemure korral vo\u0303ib selline nupuke, mis tagab kiire arstiabi, osutuda suisa elupa\u0308a\u0308stjaks."}, {"text_idx": "#000006", "text": "\u201cMina kavatsen oma emale ha\u0308irenupu soetada kohe, kui ta ja\u0308lle kodus tagasi on,\u201d u\u0308tleb U\u0308lle, kelle ema on o\u0303laluumurru ja\u0308rel ajutiselt praegu titeootel tu\u0308tretu\u0308tre juures. \u201cSeal nad kahekesi hoiavad teineteisel silma peal, praegu pole muret, aga u\u0308ksi teda ja\u0308tta ku\u0308ll enam ei riskiks.\u201d U\u0308lle 76-aastane ema komistas kodus vaibanurga taha ja kukkus nii o\u0303nnetult, et o\u0303lavarreluu murdus. U\u0308he ka\u0308e toel ei suutnud eakas naine end keset lagedat po\u0303randat ka pu\u0308sti ajada, et teise tuppa telefoni ja\u0308rele minna. \u201cTa on meil selline u\u0308marik ka, eks ehmatus ja valu tegid samuti oma to\u0308o\u0308 \u2013 ta ei saanudki sealt pu\u0308sti. Kui to\u0308o\u0308lt jo\u0303udsin, alles siis saime kiirabi kutsuda, oleks see nupp olnud, oleks kohe abi saanud.\u201d U\u0308lle tunnistab ku\u0308ll, et kuna ema on u\u0308ldiselt olnud krapsakas ja tegus, siis vaevalt ta enne seda o\u0303nnetust ha\u0308irenupust midagi kuuldagi oleks tahtnud. Nu\u0308u\u0308d on sellest juba ra\u0308a\u0308gitud ja emagi peab mo\u0303tet mo\u0303istlikuks. Mobiiltelefon, millega ju ka ho\u0303lpsalt abi saaks kutsuda, kipub vajalikul hetkel ikka olema kusagil mujal \u2013 teises toas, esikus mantlitaskus vo\u0303i ka\u0308ekotis. Ka vo\u0303ib telefonil na\u0308iteks aku tu\u0308hjaks saada. Randmele kinnitatav vo\u0303i ka kaela riputatav ha\u0308irenupp on aga alati kindlalt ka\u0308eulatuses. Nupule vajutades saab inimene u\u0308henduse ko\u0303nekeskuse operaatoriga, kellele saab oma mure a\u0308ra ra\u0308a\u0308kida. Ko\u0303nekeskusest antakse info edasi vo\u0303imalikele abistajatele \u2013 so\u0303ltuvalt olukorrast kas inimese sugulasele, naabrile, hooldusto\u0308o\u0308tajale, kiirabile, politseile vo\u0303i pa\u0308a\u0308steametile."}, {"text_idx": "#000007", "text": "Po\u0303hja- ja La\u0308a\u0308ne-Euroopas on seesugune ha\u0308irenuputeenus kasutusel juba aastaku\u0308mneid, Soomes ja Rootsis on teenusel igapa\u0308evaseid kasutajaid saja ja paarisaja tuhande vahel. Eestis said vo\u0303imaluse ha\u0308irenuputeenust kasutada ko\u0303igepealt tallinlased, kolm aastat tagasi laienes aga Medi ha\u0308irenuputeenus u\u0308le kogu Eesti. Teenus on tasuline, kuid kohalikud omavalitsused pu\u0308u\u0308avad nii palju kui vo\u0303imalik kulud enda kanda vo\u0303tta, tunnistades, et tegemist on to\u0303epoolest ha\u0308davajaliku asjaga. Ko\u0303igi eest, kes sellist teenust vajaksid, kohalikud omavalitsused maksta ei suuda \u2013 raha on neil just nii palju, kui on, auke, mida sellega lappida, aga oluliselt rohkem. Siin-seal on omavalitsusto\u0308o\u0308tajad avaldanud arvamust, et kui abivajajad ise \u2013 vo\u0303i miks mitte nende lapsed \u2013 saaksid maksta osa igakuiselt kuluvast summast, oleks vo\u0303imalik teenusesaajate ringi laiendada. Kui kellelgi on na\u0308iteks soov oma eakale emale-isale vo\u0303i vanavanematele ha\u0308irenupp soetada, tasub kindlasti omavalitsusega aru pidada, kas nemad saaksid mingi osa enda kanda vo\u0303tta."}, {"text_idx": "#000008", "text": "Mobiiltelefon vo\u0303ib ununeda teise tuppa, sellel vo\u0303ib aku tu\u0308hjaks saada \u2013 randmele kinnitatud ha\u0308irenupp on alati ka\u0308epa\u0308rast ja edastab ha\u0308ire ka siis, kui nupu kandja ko\u0303nelda ei saa."}, {"text_idx": "#000010", "text": "Kui hoolite oma la\u0308hedasest, palun saatke oma kontaktid. Helistame teile, et u\u0308hiselt parim lahendus leida."}]